Komisijos reglamentas (EB) Nr. 936/1999
1999 m. balandžio 27 d.
iš dalies keičiantis arba panaikinantis tam tikrus reglamentus dėl prekių klasifikavimo Kombinuotoje nomenklatūroje
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės prekių nomenklatūros bei dėl bendrojo muitų tarifo [1] su paskutiniais pakeitimais, padarytais Reglamentu (EEB) Nr. 2261/98 [2], ypač į jo 9 straipsnį,
(1) kadangi Reglamentas (EEB) Nr. 2658/87 nustatė prekių nomenklatūrą (toliau - Kombinuotoji nomenklatūra), kad ji vienu metu atitiktų ir bendrojo muitų tarifo ir Bendrijos užsienio prekybos statistikos poreikius;
(2) kadangi Bendrija pasirašė Tarptautinę suderintos prekių aprašymo ir kodavimo sistemos konvenciją, vadinamą Suderinta sistema;
(3) kadangi todėl minėtoji Kombinuotoji nomenklatūra sudaryta pagal Suderintą sistemą;
(4) kadangi siekiant užtikrinti, kad būtų vienodai taikoma minėto reglamento priede išdėstyta Kombinuotoji nomenklatūra, būtina patvirtinti priemones, susijusias su šio reglamento prieduose nurodytų prekių klasifikavimu;
(5) kadangi dėl produktų aprašymo, jų susijusių kodų ir teisinių pastabų Suderintos sistemos nomenklatūroje arba Kombinuotoje nomenklatūroje pasikeitimo tam tikri klasifikavimo reglamentai turėtų būti panaikinti, jei tokie reglamentai yra nebeaktualūs arba nebegalioja;
(6) kadangi tam tikri vis dar aktualūs reglamentai, kuriuose daroma nuoroda į nebegaliojančius kodus ir teisines pastabas, turėtų būti atnaujinti, kad būtų galima atsižvelgti į atitinkamus galiojančius kodus ir teisines pastabas;
(7) kadangi šiame reglamente numatytos priemonės atitinka Muitinės kodekso komiteto Tarifų ir statistinės nomenklatūros skyriaus nuomonę,
PRIĖMĖ ŠĮ REGLAMENTĄ:
1 straipsnis
Jei tai yra A priedo 2 skiltyje išvardyti reglamentai, kuriuose daroma nuoroda į 3 ir 4 skiltyse nurodytas prekes, 5 skiltyje išvardyti Kombinuotosios nomenklatūros kodai ir teisinės pastabos keičiami į 6 skiltyje nurodytus Kombinuotosios nomenklatūros kodus ir teisines pastabas.
2 straipsnis
B priede išvardyti reglamentai panaikinami.
3 straipsnis
Šis reglamentas įsigalioja kitą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1999 m. balandžio 27 d.